Liga

Liga – organizmo veiklos sutrikimas. Sergančiame žmogaus organizme funkcionuoja visi organai ir sistemos, tačiau sutrinka gebėjimas prisitaikyti prie aplinkos, sumažėja ar visai pranyksta darbingumas.

Priežastys

Išorinės (egzogeninės) 
 Fiziniai veiksniai
 Cheminiai veiksniai
 Biologiniai veiksniai
 Psichiniai veiksniai

Vidinės (endogeninės) 
 Pakitęs organizmo reaktyvumas
 Organų sistemų įgimtas funkcinis silpnumas

Laikotarpiai

Inkubacinis 
Trunka nuo priežasties ar žalingo veiksnio poveikio pradžios iki pirmųjų ligos reiškinių.

Prodrominis 
Trunka nuo pirmųjų ligos požymių iki išsiplėtojimo (nuo kelių valandų iki savaitės).

Kliniškai ryški liga 
Laikotarpis trunka nuo kelių dienų (pvz., sergant gripu) iki kelių dešimčių metų (pvz., sergant sifiliu, tuberkulioze). Jo metu atsiranda visi ligai būdingi simptomai.

Ligos baigtis 
Gali būti staigi (krizė) arba lėta (lizė).

Galimos ligos baigtys:
 Pasveikimas
 Visiškas – organizmas likviduoja buvusius pakitimus
 Nevisiškas – lieka struktūrinių arba funkcinių pakitimų, pvz., amputavus galūnę
 Perėjimas į patologinę būklę – pvz., po endokardito atsiranda širdies yda. Kartais liga komplikuojasi – atsiranda papildomų patologinių pakitimų (pvz., skarlatina dažnai komplikuojasi vidurinės ausies uždegimu)
 Mirtis

Skirstymas 

 Pagal trukmę
 Ūminės – prasideda staigiai, greitai atsiranda ligos simptomų, trunka 2-3 savaites (pvz., difterija, gripas, šiltinės, tymai)
 Lėtinės – prasideda pamažu, būna pagerėjimų ir paūmėjimų, trunka virš 6 savaičių (pvz., aterosklerozė, reumatas)
 Pagal etiologinį faktorių
 Infekcinės
 Psichinės
 Genetinės
 Kitokios 
 Pagal gydimo būdą
 Chirurginės
 Terapinės
 Pagal sergančiųjų lytį
 Moterų
 Vyrų
 Pagal sergančiųjų amžių
 Vaikų
 Suaugusiųjų

Nuorodos 

Ligų enciklopedija 
Virš 300 enciklopedinių ligų aprašymų
Moterų ligos
Vyrų ligos
Virškinimo organų ligos
Onkologinės ligos